เจนเนอราลี่ สุพรีมฯ ทุบฮ่องกง 3-0 เซต เข้ารอบรองฯลูกยางสโมสรเอเชีย
เจนเนอราลี่ สุพรีม ชลบุรี-อี.เทค เล่นสมราคาแชมป์เก่า ไล่ต้อนเอาชนะ ฮ่องกง อินเตอร์เนชั่นแนล วีซี 3-0 เซต ลิ่วรอบตัดเชือก ศึกวอลเลย์บอลสโมสรหญิงชิงแชมป์เอเชีย 2019 ไปพบกับ อัลทาย วีซี ,การแข่งขัน SMM วอลเลย์บอลสโมสรหญิงชิงแชมป์เอเชีย 2019 รอบ 8 ทีมสุดท้าย ที่สนามหวูชิง สปอร์ตส์ เซ็นเตอร์ เมืองเทียนจิน ประเทศจีน วันศุกร์ที่ 3 พฤษภาคม เจนเนอราลี่ สุพรีม ชลบุรี-อี.เทค แชมป์เก่าจากไทย ทีมอันดับ 1 กลุ่มบี พบกับ ฮ่องกง อินเตอร์เนชั่นแนล วีซี จากฮ่องกง ทีมอันดับ 4 กลุ่มเอ,ตลอด 3 เซต เจนเนอราลี่ สุพรีม ชลบุรี-อี.เทค เล่นได้ดีกว่าเยอะ ต้อนเอาชนะไปแบบสบายๆ 3-0 เซต 25-12, 25-12, 25-10 ส่งผลให้เข้ารอบรองชนะเลิศ ไปได้ตามคาด โดยจะพบกับ อัลทาย วีซี จากคาซัคสถาน ที่เอาชนะ เกาหลีเหนือ 3-2 เซต ในวันที่ 4 พฤษภาคม เวลา 15.30 น. ,สำหรับการแข่งขันระหว่าง เจนเนอราลี่ สุพรีม ชลบุรี-อี.เทค กับ อัลทาย วีซี ไทยรัฐทีวี ช่อง 32 จะถ่ายทอดบันทึกการแข่งขัน เริ่มเวลา 22.30 น. เป็นต้นไป 
เจนเนอราลี่ สุพรีม ชลบุรี-อี.เทค เล่นสมราคาแชมป์เก่า ไล่ต้อนเอาชนะ ฮ่องกง อินเตอร์เนชั่นแนล วีซี 3-0 เซต ลิ่วรอบตัดเชือก ศึกวอลเลย์บอลสโมสรหญิงชิงแชมป์เอเชีย 2019 ไปพบกับ อัลทาย วีซี 
เจนเนอราลี่ สุพรีม ชลบุรี-อี.เทค,ฮ่องกง อินเตอร์เนชั่นแนล วีซี,วอลเลย์บอลสโมสรหญิงชิงแชมป์เอเชีย,อัลทาย วีซี